Metafizika (jurnal)

*Metafizika* () — Azərbaycan Respublikasında çap olunan beynəlxalq fəlsəfi və fənlərarası araşdırmalar jurnalı. Azərbaycan və dünya fəlsəfəsi, tarixi, mədəniyyəti, ədəbiyyatı, incəsənəti və sair elm sahələri ilə bağlı elmi məqalələr oxuculara təqdim edir. "Metafizika" jurnalı *"AcademyGate Publishing"* (ISNI: 0000000514175052) nəşriyyatının nəşri kimi nəşr olunmağa başlamışdır.

## Jurnal barədə məlumat
* Metafizika jurnalı 2017-ci ildə Azərbaycannın Ədliyyə Nazirliyində № 4144 nömrəsi ilə qeydiyyatdan keçmişdir. Azərbaycan Respublikasında "Fəlsəfə və interdisiplinar" elmlər sahəsində beynəlxalq fəlsəfi və fənlərarası elmi jurnaldır.
* Metafizika jurnalı ildə 4 dəfə nəşr olunur. Jurnalda Azərbaycan, türk, rus, ingilis, fars və ərəb dillərində bütün məqalələr ekspertlər tərəfindən müsbət rəy alarsa, qəbul və çap olunur.
* "Metafizika" jurnalı Azərbaycan Respublikasının Prezidenti yanında Ali Attestasiya Komissiyasının Rəyasət Heyətinin qərarı ilə Fəlsəfə və Sosiologiya elmləri, Siyasi elmlər və Pedaqogika üzrə Azərbaycan Respublikasında dissertasiyaların əsas nəticələrinin dərc olunması tövsiyə edilən dövri elmi nəşrlərin siyahısına daxil edilmişdir.
* Metafizika jurnalı öz fəaliyyətini Azərbaycan Respublikasının qanunları, öz əsasnaməsi və beynəlxalq standartların tələblərinə əsasən təşkil edib. Jurnalın əsas məqsədi elmin inkişaf etməsi üçün layiqli töhfələr verməkdir. Fəlsəfə, ilahiyyat, sosiologiya, psixologiya, tarix, filologiya, pedaqogika, hüquq, siyasi və iqtisadiyyat elmləri üzrə aparılan tədqiqatları öz səhifələrində işıqlandıraraq elmi ictimaiyyəti onlarla tanış etməkdir. Jurnalın məqsədi geniş elmi müzakirələrə səbəb ola biləcək problemlərin fənlərarası yanaşma müstəvisində araşdırılmasının nəticələrinin, alim və tədqiqatçılar arasında elmi diskussiya yaradacaq elmin paradiqmaları və yenilikləri barədə araşdırmaların geniş yayılmasına töhfə verməkdir.

* “Metafizika” elmi jurnalı “ERIH PLUS” bazasında indekslənmək üçün qəbul edilib. ERIH PLUS platformasında 2024-cü ildə jurnalın profili də yaradılıb. ERIH PLUS Avropada humanitar və sosial elmlər sahəsində akademik jurnal indeksidir.

### Jurnalın məsul katibləri

## Jurnalın bölmələri
* Fəlsəfə, İlahiyyat, Sosiologiya və Psixologiya
* Tarix, Arxeologiya və Antropologiya
* Filologiya və Pedaqogika
* Hüquq və Siyasi elmlər
* İqtisadiyyat elmləri
* Sənətşünaslıq və Memarlıq elmləri

## Seçilmiş (çoxoxunan) məqalələr
* Zaman haqqında düşüncələr. Könül Bünyadzadə. “Metafizika” jurnalı, (2018). 1(1), səh.8-29.
* Nəsirəddin Tusi peripatetik idimi? Aqil Şirinov. “Metafizika” jurnalı, (2018). 1(1), səh.30-38.
* Müasir dövrdə liderlik fenomeni və ideologiyanın bəzi problemləri. İlham Məmmədzadə. “Metafizika” jurnalı, (2021). 4(4), səh.41-50
* Qədim Yunan fəlsəfəsinin deterministik istiqaməti. Adil Əsədov. “Metafizika” jurnalı, (2022). 5(3), səh.10-21
* Ermənistanın Azərbaycana qarşı ərazi iddiaları və qarabağ məsələsi regional siyasi proseslərdə (1918-ci il iyun-oktyabr). Vasif Qafarov. “Metafizika” jurnalı, (2024). 7(1), səh.10-40
* Müasir cəmiyyət və süni intellekt: aktual fəlsəfi, mədəni, etik və mənəvi aspektləri. Rəbiyyət Aslanova. “Metafizika” jurnalı, (2025). 8(8), səh.14-29.

## Jurnalın Redaksiya Heyəti

## Jurnalın Bölmələr Üzrə Redaksiya Heyəti

### Fəlsəfə, Sosiologiya və Psixologiya elmləri üzrə

### Tarix, Arxeologiya və Antropologiya elmləri üzrə

### Filologiya və Pedaqogika elmləri üzrə

### Hüquq və Siyasi elmlər üzrə

### İqtisadiyyat elmləri üzrə

### Sənətşünaslıq və Memarlıq üzrə

### Jurnalın digər əməkdaşları

## "Metafizika" mükafatı laureatları
"Metafizika" mükafatını hər bir elm və təhsil adamı yalnız bir dəfə qazana bilir. Bu mükafat 2020-ci ildə təsis olunub və 2021-ci ildə ilk dəfə beş nəfərə təqdim olunub.
Mükafat il ərzində "Metafizika" jurnalı haqqında tez və operativ xəbərlər verən, jurnalın inkişaf və genişlənməsində nüfuzuna görə fərqlənən, elmi və icra problemlərin mənsub olduqları təşkilatlarda həllinə çalışan şəxslər arasından seçilərək verilir. "Mükafat" maddi və hüquqi xarakter daşımır, sadəcə cəmiyyətdə ictimai fikir formalaşdırır.

## Çap və yayım
"Metafizika" beynəlxalq fəlsəfi və fənlərarası araşdırmalar junalı abunə və pərakəndə satış vasitəsilə yayılır.

## Partnyor jurnallar
* Elm Tarixi (jurnal)

## Həmçinin bax
* Fəlsəfə və sosial-siyasi elmlər (jurnal)
* Şərq fəlsəfəsi problemləri (jurnal)
* Gənc alimlərin əsərləri (jurnal)
* Elm Tarixi (jurnal)
* Xəzər Humanitar və Sosial Elmlər Jurnalı

## İstinadlar

## Xarici keçidlər

* 
* Azərbaycan Respublikasının Prezidenti yanında Ali Attestasiya Komissiyası 
* Azərbaycan Respublikasının Təhsil Nazirliyi sistemində Elmi jurnallar
* Ədliyyə nazirliyinin jurnal adları siyahısı